**Dyddiad cyhoeddi:** 11 Ebrill 2023

**Cais Rhyddid Gwybodaeth** 49/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Hoffwn ofyn am gyfanswm y gwariant o £ ar osod hysbysebion TrC neu hyrwyddiad â thâl tebyg ar Facebook, Twitter, Snapchat, Tiktok, a thrwy Google Ads yn ystod y dyddiau diwethaf.**

**Yn benodol, y rheini sy’n weithredol rhwng 19 a 23 Ionawr (nawr) gan gynnwys y dyddiad hwnnw.**

**Hoffwn ofyn am gyfanswm gwariant TrC neu asiantaethau, cyfanswm y bobl sydd wedi gweld hysbysebion, a nifer y gweithredoedd (ee clicio os mai dyna oedd y weithred a ddymunwyd).**

**Hoffwn gael y rhaniad fesul llwyfan.**

**Mae rhai enghreifftiau o hysbysebion cyhoeddus ar**[**https://www.facebook.com/ads/library/?active\_status=all&ad\_type=all&country=GB&view\_all\_page\_id=303510776898940&sort\_data[direction]=desc&sort\_data[mode]=relevancy\_monthly\_grouped&search\_type=page&media\_type=all**](https://eur03.safelinks.protection.outlook.com/?url=https://www.facebook.com/ads/library/?active_status=all&ad_type=all&country=GB&view_all_page_id=303510776898940&sort_data%5bdirection%5d=desc&sort_data%5bmode%5d=relevancy_monthly_grouped&search_type=page&media_type=all&data=05|01|Freedomofinformation@tfw.wales|f17919f2a58846fe7f2508db2a1785b3|87dcd024301948269956ba76b2a04ff4|0|0|638150052738480070|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=62L7OpQVMsOhxWuK2sQHXPpDgn27dYs9THPnXBmxPd8=&reserved=0) **ac ati.**

**YMATEB**

Cyfanswm y gwariant ar gyfryngau ar gyfer y cyfnod y gofynnwyd amdano oedd £72,195.29

O ran eich cais am y rhaniad fesul llwyfan, cyfanswm y bobl sydd wedi gweld hysbysebion a nifer y gweithredoedd, nid oes rhaid i ni ddarparu’r wybodaeth hon yn rhinwedd yr eithriad canlynol –

**Adran 43 – Buddiannau Masnachol**

Mae adran 43 yn eithriad cymwys ar sail dosbarth sy’n ei gwneud yn ofynnol i’r awdurdod ystyried budd y cyhoedd mewn datgelu.

**Tystiolaeth o Niwed**

O dan Ddeddf Rhyddid Gwybodaeth 2000, mae’r eithriad buddiant masnachol (A.43) yn datgan bod gwybodaeth yn wybodaeth gaiff ei hesemptio os yw’n gyfrinach fasnach neu os byddai ei datgelu o dan y Ddeddf Rhyddid Gwybodaeth yn niweidio buddiannau masnachol unrhyw berson, neu’n debygol o wneud hynny.

Nid yw datgeliad mewn ymateb i Gais Rhyddid Gwybodaeth yn ddatgeliad i’r ymgeisydd unigol ond yn hytrach yn ddatganiad i’r cyhoedd. Byddai datgelu’r manylion hyn yn gyhoeddus yn debygol o niweidio buddiannau masnachol Trafnidiaeth Cymru.

**Ffactorau sy'n Ffafrio Datgeliadau**

Byddai datgelu nifer y ‘gweithredoedd’ a dadansoddiad o wariant fesul sefydliad cyfryngau yn hyrwyddo bod yn agored ac yn dryloyw ynglŷn â gwario arian cyhoeddus a gallai gyfrannu at drafodaeth gyhoeddus.

**Ffactorau sy'n Ffafrio Peidio â Datgelu**

Rhyddhau’r wybodaeth fanwl Mae’r wybodaeth hon yn Gyfrinachol yn Fasnachol. Gallai felly niweidio buddiannau masnachol TrC.

Gallai’r math hwn o wybodaeth, os caiff ei rhyddhau, gael ei defnyddio’n hawdd gan gystadleuydd masnachol i ddatblygu ei strategaethau ei hun sy’n mynd i’r afael yn uniongyrchol â’n refeniw ein hunain ac felly’n erydu ein refeniw canlyniadol.

Ar ben hynny, gallai perchnogion cyfryngau ei ddefnyddio hefyd i newid eu prisiau ar draul buddsoddiad TrC, hynny yw os oedd un cyfrwng yn rhatach na’r lleill, gellid ystyried cynnydd mewn prisiau.

**Prawf Cydbwyso**

Cyn penderfynu pa un o’r dadleuon hyn sydd fwyaf argyhoeddiadol, mae angen cwblhau prawf cydbwyso. Yn yr achos hwn, y ffactor allweddol sy’n ffafrio peidio â datgelu yw buddiannau masnachol TrC ac mae angen pwyso a mesur hyn yn erbyn y ffactor allweddol sy’n ffafrio datgelu sy’n ymwneud â thryloywder.

Er y derbynnir bod atebolrwydd a dangos tryloywder wrth ddefnyddio arian cyhoeddus yn ffactor cryf sy’n ffafrio datgelu. Rwyf wedi penderfynu bod yn rhaid rhoi mwy o bwys ar ddiogelu buddiannau masnachol TrC yn yr achos hwn.

At ei gilydd, ar hyn o bryd, nid yw’r prawf budd y cyhoedd o blaid datgelu.

Yn unol â Deddf Rhyddid Gwybodaeth 2000, mae’r llythyr hwn yn gweithredu fel hysbysiad gwrthod ar gyfer y rhan hon o’ch cais.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".